बसंत नगर में लकड़बग्घे की दहशत 12 घंटे में तीन पर हमला, एक गंभीर
ग्राम पंचायत बसंत नगर में पिछले 12 घंटे में लकड़बग्घा ने तीन लोगों पर हमला कर उन्हें गंभीर रूप से घायल कर दिया। हमले में घायल एक की हालत चिंताजनक होने के कारण उसे कांकेर रेफर कर दिया गया है। दो का इलाज भानुप्रतापपुर अस्पताल में चल रहा है। ग्रामीणों पर हुए हमले से गांव में दहशत है। वन विभाग अमला के साथ-साथ ग्रामीण भी दिन भर हाथ में लाठी डंडा लिए गांव से सटे पहाड़ी व जंगल में लकड़बग्घा की तलाश करते रहे।
बसंत नगर में सोमवार सुबह 6 बजे शौच के लिए निकले हिमांशु विश्वास (55)पर लकड़बग्घा ने हमला कर दिया। हमले से हाथ व अन्य जगहों में गहरे जख्म हो गए। ग्रामीण के शोर मचाने पर आसपास मौजूद लोग वहां पहुंचे और लकड़बग्घा को वहां से भगा घायल को इलाज के लिए अस्पताल पहुंचाया। भानुप्रतापपुर अस्पताल में प्राथमिक उपचार के बाद घायल को कांकेर रेफर कर दिया। इसके बाद से लोगों ने इसकी जानकारी वन विभाग को दी। विभाग भी मौके पर पहुंच लकड़ब्घा को तलाश करने लगे। इसी दौरान लकड़बग्घे ने बसंतनगर से लगे गांव देवधारा स्थित मंदिर में सुबह 11 बजे पूजा पाठ कर रहे पुजारी सराधु राम निषाद पर हमला बोल दिया। पुजारी भी हमले में गंभीर रूप से घायल हो गया।
पुजारी को भी इलाज के लिए भानुप्रतापपुर अस्पताल में भर्ती कराया गया है। दो लोगों को घायल करने के बाद लकड़बग्घे की तलाशी अभियान में और लोग भी जुट गए। दिन भर उसकी तलाश जारी रही। शाम को एक बार फिर शाम पांच बजे लकड़बज्घा बसंत नगर निवासी चैनसिंह गावड़े पर हमला कर दिया। ग्रामीण इस दौरान जंगल में बकरी चरा रहा था। लगातार तीन लोगों को घायल करने से इलाके में दहशत है।
घायल के इलाज का पूरा खर्चा वन विभाग उठाएगा
लकड़बग्घा ने तीन लोगों पर हमला कर उन्हें घायल कर दिया है। तीनों के इलाज का पूरा खर्चा विभाग की ओर से उठया जाएगा। लकड़बग्घा को पकड़ने विभाग जंगल की घेराबंदी कर रहा है। लोकेशन मिलते ही जाल डाल उसे पकड़ लिया जाएगा। बीएस ठाकुर, डीएफओ र्पूव वन मंडल भानुप्रतापपुर
लकड़बग्घे के हमले से घायल हुआ ग्रामीण।
hin_Deva hin_Deva hin_Deva hin_Deva hin_Deva hin_Deva hin_Deva